Salaspils novada pašvaldības iestāde “Salaspils sporta nams”
Smilšu iela 1, Salaspils, LV-2121 | sporta.nams@salaspils.lv | www.salaspilssporto.lv
PUSMARATONS
“NOĶER VĒJU 2026”
NOLIKUMS
1. Pasākuma mērķis
1.1. Popularizēt skriešanu un veicināt interesi par veselīgu un aktīvu dzīvesveidu;
1.2. Veicināt aktīvu līdzdalību sportiskajās aktivitātēs;
1.3. Noskaidrot labākos sacensību dalībniekus noteiktajās distancēs un vērtējuma grupās;
1.4. Veicināt Salaspils novada atpazīstamību.
2. Laiks un vieta
2.1. Sacensības notiks 2026.gada 3.oktobrī Doles salā, Salaspils novadā;
2.2. Sacensību starta un finiša vieta – Daugavas muzeja atpūtas zona pie krodziņa “Nēģis”;
2.3. Sacensību laika plāns 2026.gada 3.oktobrī:
	Laiks
	Norise

	no plkst. 9:30
	dalībnieku reģistrācija un starta numuru saņemšana

	plkst. 11:00
	starts 21 km distancei (distances veikšanas laika limits – 3 stundas)

	plkst. 11:45*
	starts 10 km distancei

	plkst. 12:10*
	starts 5 km distancei

	plkst. 13:15
	21 km distances absolūtā vērtējuma apbalvošana

	plkst. 13:30
	apbalvošana vecuma grupās šādā secībā: 21 km distance, 10 km distance, 5 km distance


*10 km un 5 km distances starta laiks var tikt koriģēts ±5 minūšu robežās, ņemot vērā iepriekšējās distances līderu atrašanās vietu trasē un sacensību drošu norisi.
Dalībnieku reģistrācija, starta numuru un čipu izsniegšana katrai distancei tiek slēgta 15 minūtes pirms attiecīgās distances starta.
3. Distances
3.1. Sacensībās paredzētas šādas distances: 21 km, 10 km un 5 km.
3.2. Sacensību trase izveidota Doles salā pa zemes un grants ceļiem, kā arī meža takām.
3.3. Viena trases apļa garums ir aptuveni 5 km. Distances tiek veiktas šādā apļu skaitā:
21 km distance – 4 apļi;
10 km distance – 2 apļi;
5 km distance – 1 aplis.
3.4. Trases shēma tiks publicēta pirms sacensībām.
4. Sacensību organizatori
4.1. Sacensības organizē Salaspils novada pašvaldības iestāde “Salaspils sporta nams”.
4.2. Sacensību galvenā tiesnese – Salaspils sporta nama direktora vietniece Dace Kaļverša.
4.3. Sacensību organizatore un kontaktpersona organizatoriskajos jautājumos – Salaspils sporta nama sporta organizatore Linda Lankovska, tālr. 20691077.
4.4. Sacensību tiesnešus un citas sacensību norisē iesaistītās personas nosaka organizators.
5. Pasākuma dalībnieki
5.1. Sacensības ir individuālas.
5.2. Sacensību kopējais dalībnieku skaits ir ierobežots līdz 500 dalībniekiem.
5.3. Piedaloties sacensībās, dalībnieks izvērtē savu veselības stāvokli un fizisko sagatavotību, kā arī uzņemas atbildību par savām spējām veikt izvēlēto distanci.
5.4. Par nepilngadīga dalībnieka veselības stāvokli, fizisko sagatavotību un dalību sacensībās atbild viņa likumiskais pārstāvis.
5.5. Vecuma un dzimuma grupas:
21 km distance
	Sievietes
	Dzimšanas gadi
	Vīrieši
	Dzimšanas gadi

	S20
	2008.–1997.
	V20
	2008.–1997.

	S30
	1996.–1987.
	V30
	1996.–1987.

	S40
	1986.–1977.
	V40
	1986.–1977.

	S50
	1976.–1967.
	V50
	1976.–1967.

	S60
	1966. g. dz. un vecākas
	V60
	1966. g. dz. un vecāki


10 km distance
	Sievietes
	Dzimšanas gadi
	Vīrieši
	Dzimšanas gadi

	S20
	2012.–1997.
	V20
	2012.–1997.

	S30
	1996.–1987.
	V30
	1996.–1987.

	S40
	1986.–1977.
	V40
	1986.–1977.

	S50
	1976. g. dz. un vecākas
	V50
	1976. g. dz. un vecāki


5 km distance
	Sievietes
	Dzimšanas gadi
	Vīrieši
	Dzimšanas gadi

	S14
	2012. g. dz. un jaunākas
	V14
	2012. g. dz. un jaunāki

	S15
	2011.–1997.
	V15
	2011.–1997.

	S30
	1996.–1987.
	V30
	1996.–1987.

	S40
	1986.–1977.
	V40
	1986.–1977.

	S50
	1976. g. dz. un vecākas
	V50
	1976. g. dz. un vecāki


5.6. Nepilngadīgs dalībnieks sacensībās piedalās ar sava likumiskā pārstāvja piekrišanu.
5.7. Dalībniekam, kurš ir jaunāks par attiecīgajai distancei noteikto vecuma grupu, ir atļauts veikt izvēlēto distanci tikai ar likumiskā pārstāvja rakstisku atļauju. Šāds dalībnieks piedalās ārpus konkurences un attiecīgās distances vecuma grupu vērtējumā un apbalvošanā netiek iekļauts.
6. Pieteikšanās un vērtēšana
6.1. Iepriekšējā pieteikšanās sacensībām notiek tiešsaistē interneta vietnē www.sportlat.lv līdz 2026. gada 27. septembrim plkst. 23.59.
6.2. Pieteikšanās sacensību dienā notiek sacensību norises vietā no plkst. 9.30, ja nav sasniegts nolikuma 5.2. punktā noteiktais maksimālais dalībnieku skaits. Reģistrācija katrai distancei tiek slēgta 15 minūtes pirms attiecīgās distances starta.
6.3. Ja dalībniekam nepieciešams rēķins par dalības maksu, pieprasījums nosūtāms uz e-pasta adresi sportlat@sportlat.lv.
6.4. Dalībnieki katrā distancē startē kopējā startā.
6.5. Dalībnieku rezultāti tiek vērtēti atbilstoši nolikuma 5.5. punktā noteiktajām vecuma un dzimuma grupām.
6.6. Par uzvarētāju attiecīgajā distancē un vērtējuma grupā tiek atzīts dalībnieks, kurš distanci veicis īsākajā laikā.
6.7. Dalībnieki, kuri saskaņā ar nolikuma 5.7. punktu startē ārpus konkurences, attiecīgās distances vecuma grupu vērtējumā un apbalvošanā netiek iekļauti.
7. Dalībnieku apkalpošana (serviss)
7.1. Sacensību trasē dalībniekiem tiks nodrošināts dzeršanas punkts ar ūdeni un sporta dzērienu.
7.2. Finiša zonā dalībniekiem tiks nodrošināts dzeramais ūdens.
7.3. Pēc finiša dalībniekiem paredzēts silts ēdiens, kā arī 15. jubilejai veltīta piemiņas velte vai cits organizatora nodrošināts pārsteigums.
7.4. Sacensību starta un finiša zonā tiks nodrošināts medicīniskais nodrošinājums.
7.5. Sacensību starta un finiša zonā dalībniekiem būs pieejamas biotualetes un izlietnes.
7.6. Sacensību laikā starta un finiša zonā tiks nodrošināta mantu glabātuve un pārģērbšanās vieta. Mantas izsniedz, uzrādot dalībnieka starta numuru.
8. Apbalvošana
8.1. Katrā 21 km, 10 km un 5 km distances vecuma un dzimuma grupā ar medaļām un piemiņas balvām apbalvo 1.–3. vietas ieguvējus.
8.2. Ja attiecīgajā vecuma un dzimuma grupā startē mazāk nekā trīs dalībnieki, apbalvo tikai 1. vietas ieguvēju.
8.3. Pusmaratona 21 km distancē papildus apbalvo sieviešu un vīriešu absolūtā vērtējuma 1.–6. vietas ieguvējus.
8.4. Organizators ir tiesīgs paredzēt arī papildu apbalvojumus vai speciālbalvas.
8.5. Dalībnieks, kurš saskaņā ar nolikuma 5.7. punktu startē ārpus konkurences, uz apbalvojumu attiecīgajā vecuma grupā nepretendē.
8.6. Balvas tiek izsniegtas apbalvošanas ceremonijas laikā. Neierodoties uz apbalvošanas ceremoniju, balva netiek izsniegta.
9. Dalības maksa
9.1. Dalības maksa ir atkarīga no izvēlētās distances un pieteikšanās perioda:
	Pieteikšanās periods
	21 km
	10 km
	5 km

	17.08.–31.08.2026.
	10 EUR
	8 EUR
	5 EUR

	01.09.–14.09.2026.
	15 EUR
	10 EUR
	10 EUR

	15.09.–27.09.2026.
	20 EUR
	15 EUR
	15 EUR

	03.10.2026. (sacensību dienā)
	30 EUR
	25 EUR
	20 EUR


[bookmark: _GoBack]9.2. Dalībnieku elektronisko pieteikšanos un dalības maksas apstrādi nodrošina SIA “Laika eksperti”. Par elektroniskajiem maksājumiem tiek piemērota transakcijas komisijas maksa 6 % apmērā no darījuma summas.
9.3. Ja dalībnieks neierodas uz sacensībām vai nepiedalās tajās, samaksātā dalības maksa netiek atmaksāta.
9.4. Sacensību atcelšanas gadījumā dalības maksa tiek atmaksāta pilnā apmērā.
10. Nosacījumi
10.1. Dalībnieka starta numuram sacensību laikā jābūt piestiprinātam apģērba priekšpusē un skaidri saskatāmam. Starta numuru aizliegts bojāt, locīt vai aizsegt.
10.2. Sacensību laikā dalībnieku trasē aizliegts pavadīt ar velosipēdu, skrituļslidām, elektroskrejriteni vai citu pārvietošanās līdzekli, kā arī pavadīt skrienot personai, kura nav sacensību dalībnieks.
10.3. Dalībniekam jāveic visa izvēlētā distance atbilstoši noteiktajai trasei. Patvaļīgi saīsinot distanci vai novirzoties no noteiktās trases ar mērķi iegūt priekšrocību, dalībnieks tiek diskvalificēts.
10.4. Organizatoram un sacensību galvenajai tiesnesei ir tiesības diskvalificēt dalībnieku par nolikuma prasību, sacensību drošības noteikumu vai sabiedriskās kārtības neievērošanu.
10.5. Dalībniekam jāievēro sacensību organizatoru, tiesnešu un trases darbinieku norādījumi.
10.6. Organizatoram ir tiesības apturēt dalībnieka dalību sacensībās, ja tā turpināšana var apdraudēt paša dalībnieka vai citu personu drošību vai veselību.
10.7. Sacensību rezultāti tiek publicēti interneta vietnē www.sportlat.lv un var tikt publicēti arī Salaspils sporta nama informatīvajos kanālos.
11. Izmaiņas nolikumā un kontaktinformācija
11.1. Organizatoram ir tiesības veikt izmaiņas un papildinājumus sacensību nolikumā, publicējot aktuālo informāciju Salaspils sporta nama tīmekļvietnē www.salaspilssporto.lv.
11.2. Dalībnieka pienākums ir pirms sacensībām iepazīties ar aktuālo nolikuma redakciju un organizatora publicēto informāciju.
11.3. Kontaktinformācija:
organizatoriskajos un sadarbības jautājumos – Linda Lankovska, tālr. 20691077, e-pasts linda.lankovska@salaspils.lv;
jautājumos par sacensību norisi un tiesāšanu – Dace Kaļverša, tālr. 29436611, e-pasts dace.kalversa@salaspils.lv.
12. Protestu iesniegšanas kārtība
12.1. Protestu par sacensību norisi, rezultātiem vai citiem ar sacensībām saistītiem jautājumiem dalībnieks vai viņa pārstāvis var iesniegt sacensību galvenajai tiesnesei.
12.2. Protests iesniedzams rakstveidā ne vēlāk kā 15 minūšu laikā pēc attiecīgās distances rezultātu publicēšanas vai apstrīdētā notikuma.
12.3. Protestā norāda dalībnieka vārdu, uzvārdu, starta numuru, attiecīgo distanci un protesta pamatojumu.
12.4. Protestu izskata sacensību galvenā tiesnese, nepieciešamības gadījumā konsultējoties ar citiem sacensību tiesnešiem vai organizatoru.
12.5. Lēmums par protestu tiek paziņots protesta iesniedzējam iespējami īsā laikā.
13. Personas datu apstrāde
Personas datu apstrādes pārzinis ir Salaspils novada pašvaldības iestāde “Salaspils sporta nams”, reģistrācijas Nr. 90010144332, adrese: Smilšu iela 1, Salaspils, LV-2121, tālr. +371 20733333, e-pasts: sporta.nams@salaspils.lv, tīmekļvietne: www.salaspilssporto.lv.
Datu aizsardzības speciālista kontaktinformācija datu aizsardzības jautājumos: datu.aizsardziba@salaspils.lv.
13.1. Tiesiskais pamats dalībnieku personas datu apstrādei ir Vispārīgās datu aizsardzības regulas (2016/679) 6. panta 1. punkta 1) apakšpunkts. Piesakoties sacensībām, dalībnieks piekrīt savu personas datu apstrādei.
13.2. Personas datu apstrādes mērķi:
13.2.1. lai nodrošinātu sacensību dalībnieka rezultāta korektu atspoguļošanu un salīdzināšanu ar citu dalībnieku rezultātiem, tiek apstrādāts dalībnieka vārds un uzvārds;
13.2.2. lai noteiktu dalībnieka piederību nolikumā noteiktajai vecuma un dzimuma grupai, tiek apstrādāts dalībnieka dzimums un dzimšanas datums;
13.2.3. lai nodrošinātu operatīvu saziņu par sacensību norisi un rezultātu paziņošanu, tiek apstrādāta dalībnieka kontaktinformācija – tālruņa numurs un/vai e-pasta adrese.
13.3. Ja dalībnieks līdz sacensību sākumam atsauc savu dalību sacensībās, organizators nodrošina savā rīcībā esošo attiecīgā dalībnieka personas datu dzēšanu.
13.4. Informācija par organizatora veikto personas datu apstrādi pieejama Salaspils novada pašvaldības privātuma politikas sadaļā: https://salaspils.lv/lv/privatums-politika.
13.5. Pusmaratons “Noķer vēju 2026” ir publisks pasākums, kura laikā var tikt veikta fotografēšana un filmēšana. Iegūtie foto un video materiāli var tikt publicēti Salaspils sporta nama un Salaspils novada pašvaldības informatīvajos kanālos un izdevumos, kā arī tīmekļvietnē www.sportlat.lv sabiedrības informēšanas nolūkos.
SACENSĪBU ORGANIZATORS PATUR TIESĪBAS VEIKT IZMAIŅAS NOLIKUMĀ, PUBLICĒJOT AKTUĀLO INFORMĀCIJU WWW.SALASPILSSPORTO.LV
